
DE  DIAGNOSI  PURIS, 

DISSERTATIO  MEDICA. 


$•  i- 

Pus  est  humor  blandus  ,  albidus ,  crassiusculus  instar  pultis  mol¬ 
lioris  ,  aequalis,  aqua  gravior,  non  olens,  qui  ad  prae  terna  turales 
leges ,  ex  sanguine  ,  lympha ,  sero  ,  adipe  ,  muco ,  aliisque  humo¬ 
ribus  confluentibus  ,  nec  non  ex  partibus  solidis  mollioribus  deli¬ 
quescentibus  ,  paratur. 

I.  Alienum  foret  a  nostro  scopo  ,  ad  unguem  usque  prosequendi 
ipsam  pyogeniam  ,  tum  puris  diversitates,  ultimasque  rei  limites. 
Notasse  sufficiet ,  omnem  morbosum  humorem ,  qui  in  locis  exul¬ 
ceratis  generatur  pus  esse  ,  et  purulentum  ,  cujus  rationem  infra 
delineabimus  ,  apud  medicos  practicos  differre  a  sueto  pure , 
quamvis  Phjsiologis  idem  forsan  esse  videatur. 

II.  Huic  vero  modo  suppeditatae  puris  definitioni ,  respondet 
tantum  pus  bonum  ,  ex  certa  proportione  bonorum  humorum 
bene  coctum.  Caeteroquin  valde  variat  pus.  AEtas  nempe,  humores 
blandi  vel  acres  ,  debilitas  ,  corporis  varia  constitutio  ,  pars  in 
qua  gignitur ,  et  ipsarum  partium  constituentium  varia  proportio 


ac  mixtio  ,  quam  maxime  mutant  puris  naturam  ;  quare  prorsus 
generalis  omnesque  species  complectens  definitio  supeditari  nequit. 

Omnium  dictarum  puris  proprietatum  adversa  fere  est  ista  species 
puris,  quam  saniem  vocant.  Est  illud  pus  tenue  ,  aquosum,  acre, 
foetens.  Inter  hanc  saniem  vero  et  pus  bonum  bene  coctum , 
dantur  sexcentae  fere  varietates  ,  quoad  colorem  ,  odorem  et  con¬ 
sistendam  ,  ut  ejusmodi  itaque  humor  modo  propius  accedat  ad 
veram  puris  naturam  ,  modo  remotius  ab  ipsa  distet.  Hae  dege¬ 
nerationes  vero  ,  quamvis  interdum  puris  nomen  vix  mereantur, 
attamen  respectu  diagnoseos  exulcerationis  a  medicis  practicis  , 
ut  jam  dictum  est  ,  semper  ut  pus  verum  considerari  debent. 
Proveniunt  nempe  ex  fonte  exulcerato  ,  ex  quo  pro  conditionum 
varietate,  modo  bona  modo  male  notata  species  effluit. 

Ob  summam  hanc  puris  inconstantiam  atque  diversitatem  , 
facillime  confunditur  illud  cum  aliis  variis  humoribus;  quod  ita¬ 
que  quam  maxime  impedit  putis  diagnosin. 


II. 


Sub  purulenti  nomine  intelligo  puri  analogum  humorem  ,  qui 
in  foco  non  vere  exulcerato  sed  ex  solo  humorum  aucto  affluxu 
eorumque  exsudatione  ex  membranis  inflammatis,  aut  vasis  exha¬ 
lantibus  ,  aut  ex  folliculis  mucosis  praeternaturaliter  confluit. 

Exempla  suppeditant  humores  ,  qui  in  gonorrhoea  maligna  ,  aut 
sub  aerumnis  a  calculo  vesicae  ex  urethra,  aut  in  fistula  lacrymali, 
presso  sacco,  ex  punctis  lacrymalibus  profluunt;  qui  quidem  in 
primo  casu  in'  urethra  ,  secundo  in  vesica  ,  tertio  in  sacco  lacry- 
mali ,  inflammatis  ,  elaborati  sunt. 

Denominatio  quidem  purulenti  inusitata,  imo  superflua  aut  minus 
congruens  videbitur  multis.  Et  negandum  quidem  non  est  ,  ad 
simplicis  muci  puriformis  naturam  accedere  istud  plerumque  , 
interdum  vero  ad  puris  naturam  accedit  ,  aut  ipsam  induit  revera 

Potest  enim  vel  absque  vera  exulceratione  [generari  pus  ,  vel 
metastatice  depositum  esse  ibidem. 

Proxima  vero  ,  quae  me  ad  banc  distinctionem  determinavit 
causa  ,  diversa  loci  non  exulcerati  natura  est.  Neque  minuS 
contulit  aliquid  istud  Hippocratis  (i)  effatum  :  pus  ex  carne 
purulentum  ex  sanguine  eb  alio  humi  ditate  fit.  Haec  enim  dis¬ 
tinctio  meae  in  totum  fere  respondet.  Sub  carne  autem  non  soli 
musculi  sed  omnia  potius  solida  intelligi  debent.  Jam  vero  puru¬ 
lentum  fit  omnino  ex  sola  liumiditate  eique  non  inesse  videntur 
solidi  vel  carnis  liquefacti  elementa.  Sed  de  pure  proprie  sic  dicto 
meliori  jure  praedicatur,  fieri  illud  ex  carne,  quoniam  semper 
fere  exulceratio  adjuncta  est  quae  solida  resoluta  ipsi  admiscet. 
Cum  vero  ,  quod  fateor  ,  puri  non  insunt  constanter  ,  haud  in 
omni  casu  perfectam  puris  et  purulenti  distinctionem  subminis¬ 
trant.  Verumtamen  a  potiori  hanc  deduxi  divisionem. 

Physiologi  quidem  non  distinguunt  inter  pus  et  purulentum, 
Sic  ait  e.  g.  Hewsonius  (2)  pus  nil  est  nisi  mera  lympha  ,  quia 
scepe  reperitur  in  caritatibus  pus  sine  exulceratione.  Probabile 
videtur  ,  vasa  exhalantia  ,  per  mitiorem  inflammationem  secer¬ 
nere  lympliam  viscidam  ,  ubi  magis  vero  inflammantur  ,  facul¬ 
tatem  lymphas  in  pus  convertendas  habere . 

Medici  practici  vero  respectu  diagnoseos  puris  vel  exulcerationis* 
purulentum  a  pure  distinguere  debent.  Nam  de  genio  humoris 
non  ex  alia  causa  quaestio  est,  nisi  ad  praesentem  vel  absentem 
praecipue  exulcerationem  detegendam.  Talem  vero  nec  mucus 
puriformis  nec  purulentum  habet  comitem.  Et  si  verum  est , 
multa  pendere  in  praxi  a  recta  cognitione  exulcerationis,  nostrae 
distinctionis  inde  elucet  et  ratio  et  dignitas  ! 

Doleo  quam  maxime,  inihi  non  contigisse  opportunitatem, 

SiiQ*:  i  eme 


(1)  De  alimento  in  edit.  Lindenii  T.  I,  §.  13.  p.  5gg. 

(2)  Descript.  systemat.  lymph.  p.  93. 

naturam  purulenti  (accuratius  investigandi.  Quae  instituere  pomi 
experimenta  ad  genium  purulenti  investigandum  ,  pauca  modo 
fuerunt.  Caeterum  probarunt  ista  difficultatem  diagnoseos  puris 
et  purulenti.  Qnae  huc  conferant  forsan  aliquid  ,  solida  erunt 
puri  admixta.  Interim  non  vellem  in  praesenti  certum  aliquid 
atque  evictum  affirmare  in  hac  re.  Dabit  illud  fortasse  in  pos¬ 
terum  foecundam  libelli  materiam. 

§•  11  !• 

Humorem  cui  pus  admixtum  est,  dico  purulentum  humorem . 
Ubi  itaque  purulentus  humor  ,  ubi  exulceratio. 

Puriformis  vero  nominatur  iste  humor ,  qui  pus  vere  non  est , 
sed  eius  modo  indolem  simulat. 

i 

§.  I  Y. 

Perfecta  diagnosis  puris  utilissima  sane  est  in  re  medica.  Inter 
perfectam  vero  talem  intelligo  ,  cujus  ope  etiam  minima  puris  pars  , 
magna  aliorum  humorum  copia  remixta  ,  adeoque  et  ultimum  exul¬ 
cerationis  initium  posset  cognosci.  Ista  sane  in  pereximium  Me¬ 
dicorum  usum  cederet,  longe  scilicet  superans  meri  et  homogenei 
puris  diagnosin  ,  quae  saepius  illud  modo  in  ancipiti  morbo  docet ,  ad 
ultima  iamiam  actum  esse nullumque  superesse  humanum  auxU/ 
lium.  Elucet  potissime  ejus  usus  atque  emolumentum  in  phthisi, 
quae  nisi  mature  cognoscatur  ,  Medicorum  opem  egregie  fallit. 
Interest  certum  esse  mature  ,  quae  ulcerosa  ac  pituitosa  existat 
phthisis.  Differt  enim  quae  isti  paranda  est  medicina  ab  ea  qute 
huic  competit. 


* 


I 


C  7) 

§•  V. 

Enascuntur  difficultates  cognoscendi  pus, 

I.  A  Puris  ipsius  multiplici  diversitate. 

II.  Ab  Affinitate  purulenti. 

III.  Ab  Aliis  humoribus  formam  puris  simulantibus „ 

IV.  A  Tmariis  peregrinis  plerumque  admixtis. 

I-  Puris  ipsius  diversitate . 

Multas  profecto  difficultates  inJhoc  negotio  parat  inconstans  et 
diversa  puris  natura  ,  quae  abessent ,  si  idem  semper  existeret  iste 
humor.  Verum  differt  ille  tum  forma  et  consistentia  tum  odore, 
colore  et  mixtione.  Quae  coeunt  nempe  ad  pus  formandum,  diversa 
pro  singulo  fere  casu  proportione  remiscentur ,  ut  adeo  ex  par¬ 
tibus  suis  constitutivis  vix  et  ne  vix  quidem  mixtum  illud  cognos¬ 
catur.  Et  fallax  ideo  est  in  hoc  labore  chemica  controversi  humoris 
indagatio  ,  quum  partim  menstrua  adhibita  variam  exerceant  vim  , 
pro  mixtionis  partisque  praedominantis  ratione  ,  partim  ea  ,  quae  ex 
inflammabili  puris  natura  derivantur  criteria  ,  ex  simili  causa  non 
eadem  semper  observentur.  Interim  suum  tamen  pretium  habent 
ista  signa  ,  quum  ,  quamvis  singulatim  capta  fallent  pluries ,  col¬ 
lecta  tamen  caeterisque  signis  associata  ,  multum  ad  veram  dia¬ 
gnosin  faciant.  Illud  praeterea  communis  fere  sors  est  in  re  medica  , 
ut  singula  morborum  aliaque  pathologica  signa,  si  ex  nexu  aliorum 
revulsa  seorsim  considerentur,  vel  dubiam  vel  nullam  efficiant 
diagnosin.  Quare  in  universum  sollicita  criteriorum  collectio  et 
prudens  comparatio  ,  ad  eam  ,  quae  interest ,  cognitionem  requi¬ 
ritur. 

Et  in  nostro  praecise  de  puris  diagnosi  negotio ,  his  quae  ex 
ipsius  puris  natura  et  proprietatibus  derivantur  signis,  quae  quidem 

captis  experimentis  ponderare  nostrum  erit  in  hoc  libello  ,  et  ea 
adjungere  debet  Medicus  ,  quae  morbi  ipsius  tum  prodromi  tum 
decursus  suppeditant. 

II.  Ex  purulenti  affinitate. 

Purulentum ,  proprie  a  me  sic  dictum,  absque  partis  exulce¬ 
ratione  gignitur,  uti  supra  dictum  est  §.  II,  ejusque  summa  ob¬ 
tinet  cum  pure  similitudo.  Interim  nisi  illud  quod  inter  haec  obtinet 
discrimen,  rite  discernatur,  de  loci  ipsius  affectione  falsa  derivari 
poterit  notitia. 

Ideo  saepissime  in  fistula  lacrjmali  de  exulceratione  sacci  lacry- 
malis  cogitat  Medicus  ,  quando  ob  partis  secernentis  inflamma¬ 
tionem  in  eum  modo  exhalatur  purulentum.  Sic  forsan  non  audet 
Chi  rurgus  instituere  lithotomiam,  quando  ex  inflammata  vesica 
profluit  purulentum  ,  sub  qua  conditione  vero  optimo  cum  suc¬ 
cessu  institui  adhuc  posset.  Saepe  cogitatum  fuit  de  exulceratione 
pulmonum,  sed  post  mortem  nulla  inventa  est,  quorum  casuum 
plures  inter  alios  in  de  Haen  rat.  medend.  occurrunt.  Quaestio 
hic  est,  annon  forsan  ex  purulenti  existentia  in  pulmonibus  expli¬ 
candi  sint  isti  casus.  Sententiam  huic  similem  fovet  Cullen. 
mihique  applausum  mereri  videtur  ista  ,  quae  ad  rei  naturam 
accedit  explicatio. 

.  -T  .  .u  l..  rrr(  '  ...  •  .  ,  f 

III.  Aliis  humoribus  formam  puris  simulantibus . 

Simulant  nempe  varii  humores  praecipue  vero  mucus  et  lympha 
puris  formam,  ut  difficillime  ab  eo  dignoscantur.  In  aprico  vero 
situm  est  ,  diagnosin  puris  ex  his  insignes  accipere  difficultates. 
In  illis  praecipue  morbis,  qui  metum  internae  suppurationis  movent, 
istae  multum  vexant  medicum.  Pectoris  aegritudines  huc  prsecipue 
pertinent. 


IV.  Tmariis  peregrinis  plerumque  admixtis . 


Puris  forma  mutatur  frequenter  peregrinis  humoribus  ,  qui  cum 
plerumque  sint  puriformes  ,  diagnosin  per  adspectum  plane  impe¬ 
diunt  ,  effieiuntque  simul  ,  ut  pus  experimentis  accuratioribus 
subjectum  ,  aliter  se  monstret  ,  et  diversa  a  vero  pure  phaenomena 
producat.  Ex  quo  quidem  facile  intelligitur ,  primarium  diagnosi 
inde  pari  impedimentum. 

Haec  vero  sunt  ,  quae  experimentornm  recensui  mihi  praemit¬ 
tenda  visa  sunt.  Monitum  iterum  faciam  ,  puris  diagnosin  eam  si 
fieri  possit ,  esse  debere  ,  ut  parva  iamiam  puris  pars  ,  magnae 
copiae  peregrinorum  admixta  ,  dignoscatur. 

§•  VI.- 


Experimentorum  enarratio  et  dijudicatio . 


Experimentum  P  r  i  m  u  m. 

Quod  ad  pus  dignoscendum  tritum  est  experimentum  ,  a  puris 
gravitate  derivari  solet  aqua  majori,  et  muci  minori.  Quod  vero 
ut  certius  evadat  aqua  sumatur  salina  vel  marina. 

Praemittam  ea  ex  quibus  facile  dijudicari  poterit  fides  aut  fal¬ 
lacia  experimenti.  Mucus  nempe  per  se  nunquam  aquae  innatat, 
sed  debet  illam  proprietatem  aeri  adhaerenti.  Extra  communica¬ 
tionem  pulmonum  positus  aqua  sernper  est  specifice  gravior.  Sic 
ex  fistula  lacrymali  profluens  vel  intestinalis  etiam  mucus  fundum 
petit. 

Comprimas  innatantem  bine  inde  digitis  per  aliquod  tempus 
fortiter  ,  et  desidebit.  Idem  effici  potest  ope  antliae  pneumaticae 
quod  experimentum  instituerunt  plures. 

Sua  sponte  etiam  ,  si  servetur  per  aliquot  dies  ,  liberatur  ah 
aere  fitque  eo  ipso  aqua  specifice  gravior. 

3  ' 

Quid  quod ,  ne  omnis  quidem  in  communicatione  pulmonum 
adhuc  haerens  uti  et  ille  faucium  nariumque  aquae  innatat. 

Causae  quaedam  quae  mucum  reddunt  puriformem  ,  aerem  adhas- 
rentem  simul  ei  derimere  videntur.  Inter  illas  vero  praecipua  est 
quaecunque  folliculorum  mucosorum  inflammatio.  Sint  vero  causae 
qualescunque  ,  certum  est ,  omnem  mucum  puriformem  fere  aquae 
injectum  fundum  petere. 

Eius  quem  notavi  saepius  sputis  admixtum  ,  (quod  quidem  ma¬ 
tutinis  esse  solet )  collegi  quantitatem  ,  vel  ut  colligeretur  curavi , 
eumque  aquae  infudi  salinae.  Innatabat  initio  ,  sed  brevi  temporis 
spatio  praeterlapso ,  aliae  particulae  subsidebant  iamiam ,  aliae  vero 
demissis  filis  pendebant,  quibus  dein  forfice  caute  praecissis  fundum 
quoque  petebant. 

Sub  protracto  isto  experimento  ,  dimidia  fere  pars  sic  demersa 
apparuit.  Yariat  caeteroquin  eventus  pro  majori  vel  minori  quan¬ 
titate  muci  puriformis. 

Hocce  experimentum  suam  certe  gravitatem  habet  ,  quum  simul 
ostendat ,  quam  facile  in  fallaciam  deduci  possimus.  Etenim  non 
alius  est  eventus  si  pus  adhaeret  muco.  Initio  nempe  totus  hic 
humor  muco  et  pure  remixtus  innatabat,  post  aliquod  vero  tem¬ 
poris  spatium  praeterlapsum  aliae  iamiam  puris  particulae  fundum  pe¬ 
tiverant  ,  aliae  vero  dependebant  a  muco  supernatante.  Quae  vero 
particulae  quum  sub  adspectu  nullo  modo  differant ,  ab  illis  muci , 
mucosum  sedimentum  saepe  pus  reputatum  fuisse  persuadeor. 

Pus  ope  muci  adhaerentis  innatare  potest  aquas.  Purulentum  cons¬ 
tanter  petit  in  aqua  fundum  aeque  ac  pus. 

Deficit  itaque  huic  experimento  sufficiens  probatio,  quum  pus, 
purulentum  et  puriformia  ,  imo  et  merus  mucus  aequaliter  subinde 
fundum  petant.  Quare  ,  nisi  sollicite  quaevis  cautelae  et  conditiones 
observentur,  insufficiens  est,  adeo  quidem  ut  vel  nullam  vel  du¬ 
biam  doceat  diagnosin. 

Ne  tunc  quidem,  si  omnia  et  integra  sputa  illico  petant  fundum , 
aliquid  probare  experimentum  hocce  ,  docet  historia  morbi  plithi- 

sici  in  de  Haen  ratione  medendi  (i)  occurreris.  Haec  enim  habet 
auctor  celeberrimus:  phthisi  pulmonali  tanta  laborabat  ,  ut  similem 
spatio  22  am forum  non  viderim ,  quce  sputa  flava  subviridia 
crassa ,  magna ,  aquce  salsas  illico  petentia  fundum  copiosius 
ejiceret.  Consumtos  fere  pulmones  suspicatus  ,  quomodocumque 
exa m inarentur  ac  transci nderentur ,  ne  vel  guttulam  puris  vel 
vomicarum  vestigia  exhibentes.  Et  ejus-modi  exempla  in  ejusdem 
scriptis  reperies  plura.  . 

Quodsi  diagnosis  purulenti  quae  pro  parte  adhuc  inter  vota  per¬ 
tinet ,  jam  dum  fuisset  inventa,  falsam  prognosin  ha'ud  captam 
fuisse  me  habeo  persuasissimum. 

Experimentum  Secundum. 

Admiscetur  concussione  et  trituratione  humor  controversus  aqua», 
quae  si  lactea  evadet ,  purulentus  esse  creditur  humor,  sin  minus, 
mucosus  vel  saltem  a  pure  alienus. 

Mucum  irresolubilem  ad  aquae  superficiem  cogi ,  ideoque  aquam 
tingere  non  posse  lacteam ,  concludisse  hujus  experimenti  inven¬ 
torem  credo.  Sed  ego  concluderem  ,  pus  ex  sua  gravitate  specifica 
ad  petendum  aquae  fundum  cogi  ,  ergo  illud  aquam  tingere  non 
posse  ,  et  tamen  verum  est ,  pus  imbuere  aquam  lacteo  colore  , 
idem  vero  et  facit  mucus.  Interim  quum  semper  hucusque  inter 
signa  puris  diagnostica  occupaverit  locum  hocce  experimentum  , 
ejus  eventum  adducere  juvabit. 

Si  infundas  aquae  pus,  subito  petit  fundum  et  aqua  non  colo*, 
ratur.  Infundas  mucum  ,  ille  suo  se  habebit  modo  ,  pars  aliqua 
nempe  ibit  ad  fundum  ,  major  autem  superficiei  innatabit  ,  nec 
aqua  colorabitur.  Adhibeas  vero  triturationem,  et  ambae  mixtiones 
reddentur  lacteae,  ita  ut  ex  colore  discernere  non  potueris  ,  iu 
quonam  vitro  sit  pus ,  et  in  quonam  mucus.  Imo  muci  solutio 


(i)  Tom.  I ,  Pag.  118. 

diutias  fere  servabit  colorem  suum  lacteum  quam  ista  puris.  Quo 
vero  j ure  dici  potest,  mucum  non  inire  perfectam  cum  aqua  mis- 
celam  ,  ex  eo  forsan  quum  post  triturationem  maxima  ejus  pars 
colligatur  rursus  in  aquas  superficie  ?  Idem  enim  valet  pariter  de 
pure  ,  cum  magna  ejus  pars  post  triturationem  adhibitam  semper 
subsideat.  Haec  modo  obtinet  differentia  ,  ut  puris  pars  quae  cum 
aqua  misceri  nequit  subsideat  ,  illa  vero  muci  innatet. 

In  phthisi  pituitosa  saepius  rejicitur  materies  lactea  ,  quam  chylum 
verum  putavere  nonnulli  ,  tingens  omnino  aquam  valde  lacteam, 
iste  lacteus  color  quamquam  in  caeteris  casibus,  in  his  tamen  non 
esset  signum  puris  diagnosticon. 

Ad  distinguendum  vero  pus  et  purulentum ,  nullo  modo  aliquid 
confert  hocce  experimentum.  Quare  et  ei  sufficiens  non  competit 
fides. 

Experimentum  Tertium. 

Pus  prunis  candentibus  injectum  flammam  concipit .  Istainflam- 
mabilis  natura  observatur  potissime  in  varioloso  pure ,  et  in  omni 
forsan  pingui  siccoque. 

Quas  habui  enim  caeteras  puris  species  ex  variis  abscessibus  et 
vulneribus  desumtas  ,  neque  minus  sputa  mere  purulenta  ,  ignem 
concipere  non  observavi.  Si  vero  non  ,  efflagrat  pus  purum  ,  eo 
minus  efflagrabit  illud  ,  quod  peregrina  humiditate  mixtum  est , 
nempe  satis  cito  delet  igneum  carbonum  fervorem.  Si  velles  insuper 
afflato  aeere  augere  ignem  ,  facillime  iterum  in  fallaciam  incideres, 
idque  ob  prunas  per  se  tunc  certo  gradu  flagrantes.  Quo  minus 
itaque  fidem  des  huic  experimento  semel  modo  instituas  iliud.. 

Experimentum  Quartum. 

;  \  ^  .  x  '  .  .  • 

Pus  carbonibus  candentibus  injectum  Jcetorem  spargit  eximium 
et  singularem. 

Quem  ego  ab  evaporanti  pure  sensi  odorem  ,  idem  fuit  qui  om¬ 
nium  fere  animalium  partium  combustarum ,  crinium  e.  g.  unguium , 

muci  et  sic  porro.  Foctorem  adeo ,  antea  sparsum  ,  carbonibus  in¬ 
jectum  perdidit.  Ex  quo  facile  intelligitur  neque  hoc  experimentum 
facere  posse  multum  ad  puris  diagnosin. 

Experimentum  Quintum. 

Mucus  fila  trahit;  pus  vero  est  corpus  tenuioris  consistenticc 
neque  trahit  fla. 

Nullius  est  momenti  atque  utilitatis  hocce  experimentum.  Posito 
enim  ,  obstare  eidem  nullas  alias  cseterum  difficultates ,  semper 
tamen  distingueret  tantum  pus  a  muco.  Sed  ne  hoc  quidem  praes¬ 
tare  potest  omnino.  Etenim  mucus  quamvis  pus  immixtum  habeat, 
fila  trahit  etiam  ;  et  e  contrario  mucus  puriformis  sicut  merum 
pus  non  trahit  fla ,  ideoque  et  ille  pro  pure  imponere  posset.  Prae- 
terea  et  illud  quod  a  muco  subsedit  in  aqua  salina  praecipue  filis 
distrahi  nequit  sicut  verum  pus. 

Haec  quidem  sunt  experimenta  praecipua  ,  quibus  voluerunt  di¬ 
gnoscere  pus  prisci  medici.  Vidimus  vero  quantae  in  his  fallaciae 
et  ambiguitates  obtineant. 

Venio  nunc  ad  noviora  a  Charles  Darwin  proposita ,  quae  ego 
.vero  multo  certiora  reputare  vix  ausim. 

Prodierunt  haec  primo  in  Medical  and  Philosophical  commen - 
t aries  hy  a  Society  in  Edinhurg.  V ol.  P ,  Part.  III ,  Pag.  3ng , 
Ann.  1778.  Post  auctoris  mortem  vero  separatim  edita  sunt  a  fratre 
E.  Darwin  sub  titulo  :  Experiments  establishing  a  criterion  between 
mucaginous  and  purulent  matter.  Lichfeld ,  1780. 

Omnia  in  genere  hic  proposita  experimenta  putanda  sunt  insuf¬ 
ficientia ,  cum  modo  muci  puriformis,  lymphae,  et  seri  distinc¬ 
tionem  respiciant,  haud  vero  illius  fluidi,  quod  sub  purulenti  nomine 
indicavimus.  Hoc  vero  naevum  fere- omnium  antecedentium  jam 
expositam  fuit  a  nobis.  Cum  praeterea  non  distet  a  vero  ,  etiam 
in  pulmonibus  gigni  purulentum  ,  ne  pro  indagandis  quidem  sputis 
sufficit  ejusmodi  experimentum.  Multo  minus  sufficere  potest  pro 

indagandis  materiis  ex  fistula  laerjmali  vel  urethra  profluentibus, 
quibus  frequenter  immixtum  est  illud  purulentum. 

Magni  vero  aestimanda  essent  experimenta  ,  quorum  ope  semper 
mucus  puriformis  ,  lympha  et  serum  rite  a  pure  distingui  possent. 
Saipius  anxietate  liberarent  aegrotum  ,  saepiusque  indicarent  me¬ 
dico  ,  quid  faciendum  sit,  quidve  omittendum. 

Praecipuus  auctoris  est  finis  mucum  puriforinem  distinguendi  a 
pure.  Et  ad  hoc  quidem'  efficiendum  proposuit  haec  experimenta* 

Primo  solvatur  pus  (i),  et  mucus  (2),  in  oleo  vitrioli,  amborum 
menstruo  perfecto,  deinde  aqua  addatur  solutionibus,  quo  facto 
facile  nunc  distinguantur  pus  et  mucus.  Pus  enim  ex  conjunc¬ 
tione  olei  vitrioli  aqua  addita  separatum  format  sedimentum  grave, 
mucus  e  contrario  magnos  floccos  aquae  superficiei  innatantes.  Acci¬ 
dere  hoc  constanter  perhibet ,  sicque  mucus  erit  a  pure  omnino 
distinguendus.  Verum  conclusio  auctoris  (3)  ,  quemcunque  humo¬ 
rem  in  oleo  vitrioli  solutum  formantem  sedimentum  ,  quale  de  pure 
praedicat,  pus  esse,  nimis  generalis  est.  Possuntne  sedimentum  for¬ 
mare  purulentum  et  serum  (4)? 

Etsi  itaque  certum  eventum  concedamus  experimento  ,  semper 
innatare  mucum,  et  pus  subsidere  ,  fidem  tamen  atque  probatio¬ 
nem  nullo  alio  casu  habebit ,  nisi  in  isto  ,  si  humor  controversus, 
ex  mero  muco  constet.  Et  ex  eo  ipso'sequitur  ,  totum  experi¬ 
mentum  ,  si  mucus  non  constanter  aquae  innatet  esse  inutile. 

Ac  quidem  ipsi  autori  incognitum  fuit ,  mucum  formare  sedi¬ 
mentum  ,  patet  hoc  ex  annotatione  ad  priore  sua  experimenta , 


(1)  Vid.  experiment.  3o. 

{2)  Vid.  experiment.  2. 

(3J  Vid.  conclus.  Nr.  2. 

(4)  Serum  acidis  solutum  omnino  sedimentum  deponere  probavit  A.  Hallee 
de  partium  corporis  hum.  prascip,  fabrica  et  functionibus.  Bernae  .  1778.  Tom.  HI , 
Pag*  ^7: 

ubi  inquit  :  interdum  Jit  ut  mucus  instar  levis  sedimenti  sepa¬ 
retur  ,  format  vero  floccos  magnos  in  aqua  non  solubiles  ,  qui 
ideo  aquam  turbidam  reddere  nequeunt.  Exceptiones  quas  hic 
ipse  statuit  auctor  ,  jam  indicant  ,  experimentum  officium  suum 
non  rite  praestare.  Ceeterum  vero  autor  ex  sui  inventi  amore  reni 
nimis  extendit.  In  regula  enim  format  mucus  sedimentum  ,  et 
exceptionem  ,  qua  nullum  apparuerit  sedimenti  vestigium  ,  non 
vidi ,  quam  vero  non  negarem  cum  certe  auctor  sine  ullo  argu¬ 
mento  non  proposuerit  hanc  sententiam. 

Repetii  iterate  uti  docet ,  suum  experimentum  ad  eam  ,  quam 
praescribit  normam.  Instillavi  nempe  muci  ex  faucibus  proscreati 
drachmae,  olei  vitrioli  guttulas  5o.  (plerumque  majori  quantitate 
opus  e.st  ad  omnem  mucum  solvendum.  )  addidi  dein  aquae  des¬ 
tillatae  3 j-iij.  Semper  idem  erat  effectus  ;  constanter  formabatur 
sedimentum  et  nec  hamulo  nec  oculo  armato  dqjtegere  potui  inna-* 
tantes  aquae  superficiei  flocculos.  Post  praecipitationem ,  mixtio 
accepit  claritatem  aquae  subflavae  pellucidae  (i).  Cum  facile  in 
promptu  sint ,  mucus  ,  vitrum  medicinale  ordinarium ,  oleum 
vitrioli  ac  aqua  destillata  ,  ideoque  absque  molestia  institui  possit 
experimentum  ,  facile  quisque  cui  interest  ,  „ se  ipsum  de  hac 
veritate  ,  sedimentum  non  esse  solius  puris  proprium  ,  convicere 
potest. 

Sed  ipsam  formam  sedimenti  signum  diagnosticon  posuit  auctor  , 
quare  nunc  dispiciendum  erit,  quid  haec  valeat, 

Describit  Cei.  Darwin  sedimentum  puris  (2)  grave,  aequale  ,  facile 
aquae  commiscendum  ,  ac  aequaliter  obscuram  reddens  mixtio¬ 
nem.  Mucosum  (3)  vero  leve ,  ex  magnis  floccis  compositum  et 
in  aqua  non  solubile. 


(1)  Semel  accidit,  ut  per  totam  mixtionem  flocculi  dispersi  apparereut ,  simul 
tamen  cum  aliquo  sedimenti  vestigio. 

(2)  Vid.  experim.  5 o. 

(3)  Vid.  annot.  ad  priora  experimenta. 

Differt  omnino  sedimentum  muci  ab  illo  puris ,  qualem  vero 
distinctionem  statuit  auctor  non  in  veram  inveni. 

Mucosum  floccidum  est  et  leve,  minime  vero  compositum  ex 
magnis  floccis  qui  etiam  aqua  misceri  possunt.  Levi  praeterea  quas¬ 
satione  vitri  opus  est,  ut  ascendant  in  aqua,  sub  fortiori  vero 
agitatione  ita  in  aquam  iterum  recipiuntur,  ut  ne  oculo  armato 
quidem  ,  horum  flocculorum  vestigium  amplius  detegi  possit.  Red¬ 
dunt  etiam  ut  pus  ,  aquam  totam  aequaliter  obscuram  ,  et  permanent 
ad  minimum  per  duodecim  horas  aquae  'eonjiincti  ,  quo  temporis 
spatio  praeterlapso  ,  nova  sequitur  praecipitatio. 

Puris  sedimentum  grave  est  ac  aequale  ,  simul  vero  compactum  , 
vitri  fundo  firmius  adhaerens,  ut  fortiori  agitatione  opus  sit  ante¬ 
quam  aquae  admisceatur.  Frustula  tunc  compactiora  aquae  innatant, 
quae  tamen  fortiori  agitatione  aeque  admisceri  possunt  aquae.  Mixtio 
evadit  aequaliter  obscura.  Longum  temporis  spatium  requiritur  , 
antequam  nova  sequatur  praecipitatio. 

Forma  itaque  sedimenti  satis  a  se  invicem  est  diversa  ,  ita  ut  sub 
primo  adspectu  ,  multum  facere  ad  diagnosin  videatur.  Habui  vero 
speciem  puris  ex  abscessu  lumborum  desumptam  ,  quae  valde  leve 
formabat  sedimentum  ut  putavisses  mucosum.  Porro  mucosi  quid 
semper  fundo  vitri  firmius  adhaeret  ,  quod  rursus  facillime  accipere 
posses  pro  signo  puris  intermixti.  Omnis  vero  boni  effectus  spes 
in  totum  evanescit,  si  rem  sumamus  ut  in  praxi  obvenit,  pus 
purum  enim  nunquam  ,  sed  muco  remixtum  fere  semper  nobis 
est  inquirendum.  Instillavi  ideo  muci  proscreati  drachmae  gut¬ 
tulas  oo  puris  bene  cocti  ,  quae  bene  in  mortario  miscui.  Hanc 
mixtionem  sueto  modo  solvi  in  oleo  vitrioli ,  addidi  etiam  ordina¬ 
riam  aquae  quantitatem.  Quale  nunc  opineris  sedimentum  ?  Appa¬ 
ruit  quod  in  nullo  puncto  diversum  erat  ab  illo  muci  ;  tenui  quasi 
membrana  albida  fundus  vitri  erat  obductus  ,  in  qua  depositum, 
apparebat  leve  floccidum  sedimentum.  Et  haec  est  precise  des¬ 
criptio  ,  qua  accuratior  dari  nequit ,  ksi  muci  vellem  describere  se¬ 
dimentum. 

Quisque  nunc  perpendat,  an  hocce  praecipuum  Darwini  expe¬ 
rimentum  puris  sit  diagnosticon  criterium. 

Frequentissime  instituens  hoc  experimentum  ,  videbatur  pus 
muco  facilius  ac  citius  praecipitari.  Exhibere  forsan  illud  diagnos¬ 
ticon  puris  et  muci  signum  putans  ,  institui  experimenta  frequen- 
tissima.  Inquisivi  praesertim  in  proportionem  aqure  oleo  vitrioli 
addendam  ,  qualis  nempe  sit  ista  quce  efficiat  ut  mucus  maneat 
huic  conjunctus  ,  pus  vero  praecipitetur.  Successum  sperans  accepi, 
quod  doleo  ,  mucum  sese  praecipitantem  sicut  pus,  eodem  tem¬ 
poris'  spatio  ac  in  eadem  proportione  aquae.  Omnis  itaque  opera 
eiat  frustra  adhibita,  quod  taedium  experimenti  excitavit  in  me, 
ut  pro  tempore  abstinuerim.  Interim  non  omnino  desperandum 
est,  hoc  modo  signum  diagnosticon  muci  inveniri  posse. 

Mucus  facilius  pure  solvitur  in  oleo  vitrioli.  Ex  hac  itaque  dif¬ 
ferentia  criterion  utriusque  stabilire  connisus  sum  ,  ac  quaesivi 
praecipue  aquae  proportionem  oleo  vitrioli  addendam  ;  ut  tantum 
solveretur  mucus  ,  minime  vero  pus.  Superfluum  foret  ,  quasvis 
frustra  adhibitas  proportiones  hic  loci  indicare.  Partes  anaticae  nec 
solvunt  pus  nec  mucum  ,  sed  hunc  modo  incidunt.  Proportio  op¬ 
time  scopo  respondens  fuit  pro  clrachma  muci  ,  160  guttulae  olei 
vitrioli  ac  60  aquae.  Qua  tunc  solvebatur  mucus  semper  ,  interdum 
tamen  et  pus.  Qui  casus  tamen  facile  dignosci  possunt  ,  quum 
modo  indicata  proprietas  puris  ,  facilius  subsidendi  ,  attendenda 
est,  altero  enim  die  videbis  grave  depositum  sedimentum,  quod 
minime  evenit  in  solutione  muci.  Optime  instituitur  liocce  ex¬ 
perimentum  in  ordinario  vitro  medicinali  minori  et  mucus  vel 
pus  mixtioni  calescenti  adhuc  infundi  debet  ,  ac  forti  agitatione 
conjungi.  Quum  vero  non  cum  omnibus  puris  et  muci  speciebus 
hoc  experimentum  .instituere  potui ,  ut  certum  signum  diagnosticon 
puris  et  muci  illud  statuere  iterum  uon  ausim.  Ob  insignem  incons¬ 
tantiam  indolis  puris  ,  ac  muci  diversam  solubilem^  naturam  ,  vereor 
ne  in  omni  casu  pro  illorum  diagnosi  sufficiat. 

Aliud  Geli.  Darwini  consilium  in  eo  consistit  :  ut  humor  con-v 

troversus  solvatur  in  lixivio  caustico  Edinbu rgensium ,  cui  nunc 
solutioni  addatur  aqua.  Mucus  vero  solutus  ,  in  eo  lixivio  non 
dat  sedimentum  ,  omnino  vero  pus.  Esset  itaque  humor  qui 
sedimentum  formaret  pus,  qui  non  formaret  mucus.  Constanter 
mucum  illam  non  observare  regulam  et  ipse  auctor  concedit. 
Sed  aquso  impurae  hocce  sedimentum  in  eo  casu  imputat,  facile 
distinguendum  ab  illo  puris,  quoniam  praeterlapsis  duodecim  horis 
demum  appareat.  Omnino  vero  etiam  mucus  sicut  pus  ,  in  eodem 
temporis  spatio  ,  affusa  aqua  destillata,  praecipitatur,  quare  totum 
experimentum  ut  antecedens  incertum  esse  puto. 

Porro  credidit  auctor  signum  puris  esse  colorem  lacteum  ,  quem 
affuso  pure  accipit  aqua  marina,  vel  simplex.  Hoc  vero  experi¬ 
mentum  jam  supra  indicatum  atque  dijudicatum  fuit. 

Aliud  parum  ab  hoc  diversum  ,  majoris  adhuc  pretii  aestimat. 
Immiscet  nempe  humorem  controversum  oleo  vitrioli  diluto  ,  et 
qui  tunc  apparet  lacteus  color,  quo  mixtio  obscura  evadit,  signum 
puris  esse  autumat.  Ut  vero  mucus  aquam  salinam  ,  sic  hanc  quoque 
mixtionem  pariter  reddit  lacteam  ,  idque  eo  facilius  fieri  debet  > 
cum  dilutum  oleum  vitrioli  sit  incidens  muci.  Posito  vero  ,  mucum 
non  colorare  aquam  adeo  lacteam  ac  obscuram  quam  ipsum  pus, 
illud  tamen  in  eo  semper  gradu  facit  uti  humor  ,  cui  modo  exigua 
puris  pars  admixta  sit.  Quare  iterum  isto  signo  debita  fides  deficit. 

Porro  refert  inter  signa  puris  ,  colorem  viridescentem  ,  qui  exci¬ 
tetur  ,  si  puri  acidum  nitri  addatur  ,  et  qui  aqua  affusa  non 
a  j  .  .  ■  ,  i  1  ■  /n 

pereat.  A  muco  eundem  excitan  colorem  ,  non  notatum  est. 

Elicit  auctor  :  excitari  colorem  sordidum  si  muco  adderetur  nitri 
acidum.  Solvi  saepissime  et  mucum  et  pus  in  acido  nitri,  et  solutio 
muci  mihi  constanter  meliorem  dedit  ac  vividiorem  colorem  viri¬ 
descentem  ,  quem  etiam  asservavit  aqua  affusa,  et  solutio  puris 
potius  accepit  colorem  sordidum.  Et  fere  suspicarer  autorern  solu¬ 
tionem  puris  cum  mucosa  commutasse.  Sedimentum  praeterea  in 
hocce  experimento  ut  in  primo  nihil  probat. 

Experimentum  quod  habet  Darwin  vigesimum  septimum,  esse 

nequit  signum  puris  diagnosticon.  Mucus  enim  in  saturata  solu¬ 
tione  mercurii  sublimati  etiam  cogitur  in  corpus  duriusculum  (i), 
si  ei  pus  admixtum  sit.  Et  'hic  loci  notamus  praeceptum  generale 
cujus  jam  plures  vidimus  comprobationes,  diagnostica  muci  signa 
non  esse  simul  diagnostica  puris. 

Haec  vero  sunt  experimenta  quibus  voluit  auctor  dignoscere 
mucum  a  pure. 

Cum  haec  vero  sint  incerta  eo  ipso  fiunt  ista  etiam  superflua  et 
infida  ;  quorum  ope  vult  dignoscere  lympham  et  serum  a  pure.  Fere 
nunquam  enim  lympha  pura  ,  vel  serum  purum  distinguendum 
a  pure  ,  in  praxi  obvenit ;  itaque  ut  signa  diagnostica  lymphae  vel 
seri  rarissime  utilitatem  suam  praestare  possunt,  et  quare  caeteris 
semper  questionem  extricandam  relinquunt  ,  cujus  indolis  sit 
humor.  Nihil  plerumque  comprobant  ,  nisi  quod  habeat  humor 
controversus  lympham  vel  serum  commixtim.  Videamus  vero  ex¬ 
perimenta  ipsa. 

Lymphae  criterion  reputat  auctor  quod  irresoluta  in  oleo  vitrioli 
permaneat.  Nescio  aliam  viam  hoc  modo  distinguendi  lympham 
a  pure  ,  nisi  ut  antea  ponderetur  humor  ,  deinde  vero  ,  quando 
oleum  vitrioli  per  aliquod  tempus  conjunctum  fuit  cum  eo  ,  sepa¬ 
retur  illud  ,  iterumque  ponderetur  humor  ,  tuncque  reputetur  puru¬ 
lentus  ,  cujus  pondus  imminutum  fuerit.  Permagnis  autem  diffi- 
cultatibus  talem  processum  implicitum  esse  ,  et  experimento  ins¬ 
tituto  semper  adhuc  dijudicandum  superesse  ,  an  resoluta  sit  pars 
muci  vel  puris,  vel  lymphae  ipsius,  facile  quisque  videt.  Ejusmodi 
circiter  conditionis  est  experimentum;  quo  vult  dignoscere  serum- 

t 

Quibus  peractis  pauca  tantum  adhuc  monere  audeam  ,  de  variis 
aliis  signis  ,  quae  interdum  etiam  pro  puris  signis  diagnosticis  acci¬ 
piuntur. 


(i)  Similem  effectum  exserit  in  pus  sal  ammoniacum.  Si  ejus  drachma  dimidia  , 
addatur  puris  drachmae  uni ,  ac  misceantur;  commutatur  sic  pus  fluidum  in  corpus 
tenax  elasticum  aquae  innatans. 

Febris  hectica  itaque  signum  puris  diagnosticon  esse  nequit  y 
quoniam  ex  aliis  etiam  causis  ,  quam  ex  pyogenia  enascatur. 

Fcetor  humoris  nil  probat ,  cum  pus  quodvis  non  spargat  malum 
odorem  et  foetor  aliis  etiam  humoribus  corruptis  competat. 

Puriformia  corpora  efficiunt,  ex  colore  et  forma  nil  certi  con-; 
cludi  possit. 

Omnia  itaque  hucusque  inventa  signa  non  fufficiunt  est  sum¬ 
malium  hujus  dissertationis. 

